**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind aprobarea liniilor de gardă organizate la nivelul**

**Spitalului Județean de Urgență Satu Mare**

Referitor la Proiectul de hotărâre privind aprobarea liniilor de gardă organizate la nivelul Spitalului Județean de Urgență Satu Mare,

ca urmare a adresei Spitalului Județean de Urgență Satu Mare cu nr. 21167/07.10.2024 înregistrată la Consiliul Județean Satu Mare cu nr. 23137/22.10.2024, cu privire la liniile de gardă organizate la nivelul Spitalului Județean de Urgență Satu Mare, precum și aprobarea Ministerului Sănătății, Direcția strategie și structuri sanitare nr. MC/2211/2785/55733/21.02.2005, aprobarea Ministerului Sănătății, Direcția management și structuri sanitare nr. VSC 3114/71039/31.12.2019, aprobarea Ministerului Sănătății, Direcția managementul resurselor umane și structuri sanitare nr. AR 15779/25.09.2024,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- prevederile art. 16 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare, conform căruia: *”Art. 16 Activitatea unităților sanitare publice cu paturi al căror management a fost transferat se desfășoară în conformitate și cu prevederile Legii nr. 95/2006 privind reforma în domeniul sănătății, cu modificările și completările ulterioare, precum și cu cele ale:*

*…b) Ordinului ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare; liniile de gardă se stabilesc la nivelul fiecărei unități sanitare și* ***se aprobă de*** *Primăria Municipiului Bucureşti/****autoritățile administrației publice locale, la propunerea unităților sanitare cu paturi****. În cazuri deosebite, programul de muncă și organizarea gărzilor în alte condiții decât cele prevăzute în Regulamentul privind timpul de muncă, organizarea și efectuarea gărzilor în unitățile publice din sectorul sanitar se pot face numai cu aprobarea Primăriei Municipiului Bucureşti/autorităților administrației publice locale, ulterior avizării de către Ministerul Sănătății;”*

- Ordinul ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare;

- Dispoziția Președintelui Consiliului Județean Satu Mare nr. 136/2023 privind modificarea structurii organizatorice a Spitalului Județean de Urgență Satu Mare,

pentru asigurarea continuității asistenței medicale s-au stabilit liniile de gardă la nivelul Spitalului Județean Satu Mare.

Astfel numărul liniilor de gardă pentru spitalele județene de urgență se calculează conform algoritmului specificat la art. 23 lit. c) din Regulament\*, respectiv o linie de gardă la 70 de paturi. Așadar, pentru Spitalul Județean de Urgență Satu Mare care are prevăzut în structura organizatorică un număr de 1102 paturi, rezultă un număr de maxim 16 linii de gardă. Repartizarea pe specialități a acestor linii de gardă, stabilite de Spitalul Județean de Urgență Satu Mare este următoarea: specialitatea medicină internă, specialitatea cardiologie, specialitatea chirurgie generală, specialitatea ortopedie, traumatologie specialitatea obstetrică ginecologie, specialitatea pediatrie, specialitatea neonatologie, specialitatea A.T.I., specialitatea O.R.L., specialitatea psihiatrie, specialitatea boli infecțioase, specialitatea neurologie.

De asemenea, Spitalul Județean de Urgență Satu Mare stabilește, potrivit prevederilor art. 24 din Regulament\*, organizarea liniilor de garda în specialitățile paraclinice radiologie imagistică medicală, radiologie imagistică medical, computer tomograf și medicină de laborator. Aceste linii de garda nu se includ în numărul de linii de gardă determinate în funcție de numărul de paturi.

Continuitatea asistenței medicale în spitale care au aprobate structuri de primiri urgențe, potrivit prevederilor art. 26 din Regulament\*, se asigură prin linii de garda pentru specialitatea medicina de urgență. Aceste linii de gardă nu se includ în numărul de linii de garda determinate în funcție de numărul de paturi.

Conform prevederilor art. 29 din Regulament\*, asigurarea asistenței medicale de specialitate în afara programului normal de lucru, în specialitatea anatomie patologică se asigură prin chemarea medicilor de la domiciliu.

Conform prevederilor art. 36 coroborat cu art. 23 lit. c din Regulament\*, pentru spitalele în care continuitatea asistenței medicale se asigura printr-o singură linie de gardă, în garda respectivă vor fi incluși toți medicii de specialitate din unitate. Astfel se stabilește o linie de gardă la Camera de gardă Tășnad, aceasta se include în numărul de linii de garda determinate în funcție de numărul de paturi.

Pentru linia de gardă din locația I, specialitatea medicină internă, în cazul în care nu este inclus medic în specialitatea gastroenterologie, pentru cazurile ce impun investigație de urgență, se va asigura consultanță de specialitate prin chemare de la domiciliu a unui medic în specialitatea respectivă, conform prevederilor art. 38 din Regulament\*.

Continuitatea asistenței medicale în specialitățile clinice și paraclinice în care nu este organizată linie de gardă continuă se poate asigura și prin gardă la domiciliu, potrivit prevederilor art. 38^1 din Regulament\*. Se poate organiza gardă la domiciliu dacă în secțiile sau compartimentele cu paturi sunt încadrați cel puțin doi medici în specialitatea respectivă. Spitalul Județean de Urgență Satu Mare stabilește organizarea de gărzi la domiciliu în specialitatea: oftalmologie, dermatovenerologie, chirurgie vasculară, chirurgie buco-maxilo facială, medicină legală, chirurgie și ortopedie infantilă, urologie. Garda la domiciliu nu se include în numărul de linii de gardă determinate în funcție de numărul de paturi.

Totodată menționăm că finanțarea liniilor de gardă se va asigura de către Spitalul Județean de Urgență Satu Mare, cu încadrarea în bugetul de venituri și cheltuieli alocat, conform prevederilor art. 60 din Regulament\*.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**propunem adoptarea Proiectului de hotărâre privind aprobarea liniilor de gardă**

**organizate la nivelul Spitalului Județean de Urgență Satu Mare**

**ȘEF SERVICIU, VIZAT JURIDIC,**

Bîja Tania Pop Nicoleta

\*Regulamentul privind timpul de muncă, organizarea și efectuarea gărzilor în unitățile sanitare publice din sectorul sanitar aprobat prin Ordinul ministrului sănătății nr. 870/2004, cu modificările și completările ulterioare.

Red. tehn./E.S.A/5 ex.